CELEX: 32009R0198
Language: da
Date: 2009-03-10 00:00:00
Title: Kommissionens forordning (EF) nr. 198/2009 af 10. marts 2009 om tarifering af varer i den kombinerede nomenklatur

14.3.2009   
            
            
               DA
            
            
               Den Europæiske Unions Tidende
            
            
               L 70/6
            
         
      KOMMISSIONENS FORORDNING (EF) Nr. 198/2009
   af 10. marts 2009
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. marts 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Varen måler ca. 4 m × 30 m og er fremstillet af vævede lidser af vegetabilsk materiale (søgræs).
                  Skudtråden består af to sammenflettede, snoede strenge af vegetabilsk materiale (søgræs) af den art, der hovedsagelig anvendes til polstring af puder.
                  Kædetråden består af en enkelt snoet lidse af spundne naturlige tekstilfibre af vegetabilsk materiale (søgræsfibre) (lidsen har en finhed af over 20 000 decitex).
                  Varen er forsynet med et underlag af skumgummi.
                  (gulvbelægning af søgræs)
                  (Se fotografi nr. 648A og 648B. Fotografierne viser et udsnit af varen) (1)
                  
               
               
                  4601 94 10
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 1 til kapitel 46, bestemmelse 1 til kapitel 57, bestemmelse 3, A), e), til afsnit XI og teksten til KN-kode 4601, 4601 94 og 4601 94 10.
                  Varen består af tre forskellige materialer:
                  
                              1)
                           
                           
                              De to sammenflettede, snoede lidser (skudtråden) er fremstillet af vegetabilske materialer henhørende under pos. 1404 af den art, der hovedsagelig anvendes til polstring af puder (se Forklarende Bemærkninger til HS, pos. 1404, afsnit D, første stykke og tredje stykke, punkt 4, der henviser til »ålegræs«, som er en slags søgræs).
                              De vegetabilske materialer forarbejdes til en slags snor, der er fremstillet af ikke-knuste vegetabilske materialer, samlet ved simpel snoning, og de er således varer, der kan sammenlignes med lidser henhørende under pos. 4601 (se Forklarende Bemærkninger til HS, pos. 4601, afsnit A, 2, b), og de har »en form, der egner sig til fletning«, hvilket gør dem til »flettematerialer«, jf. bestemmelse 1 til kapitel 46.
                           
                        
                              2)
                           
                           
                              Den enkelte snoede lidse af spundne naturlige tekstilfibre af vegetabilsk materiale (kædetråden) er fremstillet af fibre af vegetabilske materialer. Fibrene holdes sammen ved snoning (spinding) (se Forklarende Bemærkninger til HS, afsnit XI, almindelige bestemmelser, afsnit I, B, 1, i, a). Disse »spundne garner« skal betragtes som »sejlgarn« henhørende under pos. 5607, jf. bestemmelse 3, A), e), til afsnit XI, fordi den enkelte snoede lidse er af en finhed over 20 000 decitex (se også sondringen mellem garn og sejlgarn i Skema I (type — af andre vegetabilske fibre) i Forklarende Bemærkninger til HS, afsnit XI, almindelige bestemmelser, afsnit I, B, 2, og til pos. 5308, afsnit A, andet stykke, samt til pos. 5607, afsnit 1, første stykke).
                           
                        
                              3)
                           
                           
                              Skumgummiunderlaget henhørende under kapitel 40 er ikke karaktergivende for varen, jf. almindelig tariferingsbestemmelse 3 b), fordi det er anbragt på undersiden og ikke er synligt, når varen ligger på gulvet. Det virker understøttende og gør varen mere stiv og skridsikker.
                              Varen skal tariferes som et produkt fremstillet af flettemateriale, fordi de sammenflettede, snoede lidser af vegetabilsk materiale (skudtråden) — som er flettematerialer under pos. 4601 — er karaktergivende for varen, jf. almindelig tariferingsbestemmelse 3 b). De sammenflettede, snoede lidser udgør en langt større mængde end den enkelte snoede lidse (kædetråden), og de giver produktet dets særlige udseende.
                              Varen kan derfor ikke tariferes som tekstilgulvbelægning under kapitel 57, jf. bestemmelse 1 til kapitel 57, fordi varens synlige overflade ikke er fremstillet af tekstilmateriale, men især af flettemateriale henhørende under pos. 4601.
                           
                        
            
         
      
                  
                     
               
               
                  
                     
               
            
         (1)  Fotografierne er udelukkende vejledende.